# GRADSKO KAZALIŠTE MLADIH

##### Trg Republike 1

##### 21000 SPLIT

MB 3118487

OIB 15177482366

Split, 30.01.2024.

**BILJEŠKE UZ FINANCIJSKA IZVJEŠĆA ZA PERIOD 01.01. - 31.12.2023. GODINE**

Financijski izvještaji Gradskog kazališta mladih Split za 2023. god. sastavljeni su prema odredbama Pravilnika o financijskom izvještavanju u proračunskom računovodstvu (“Narodne novine” broj 37/22), Pravilnika o proračunskom računovodstvu i računskom planu (“Narodne novine broj 124/14,115/15,87/16,3/18 i 108/20) te Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2023. god. i drugim aktualnostima.

Člankom 7. stavkom 5. Pravilnika o izvještavanju u proračunskom računovodstvu propisano je da se podaci koji se odnose na novčane iznose u obrascima financijskih izvještaja iskazuju punim brojem sa dvije decimale u eurima i eurocentima. Podaci uneseni u stupac “Ostvareno u izvještajnom razdoblju prethodne godine (obrazac PR-RAS I RAS - funkcijski) i “Stanje 1. siječnja” (obrazac BIL i OBVEZE) radi bolje uporedivosti podataka, također su iskazani u eurima, uz primjenu fiksnog tečaja konverzije i sukladno pravilima za preračunavanje i zaokruživanje iz Zakona o uvođenju eura kao službene valute u Republici Hrvatskoj (Narodne novine br. 57/22, 88/22).

Člancima 15. - 18. Pravilnika o financijskom izvještavanju u proračunskom računovodstvu propisani su obveza sastavljanja i sadržaj Bilješki. Za razdoblje 1. siječnja do 31. prosinca 2023. to su Bilješke uz Izvještaj o prihodima i rashodima, primicima i izdacima, Bilancu, Izvještaj o obvezama te Izvještaj o rashodima prema funkcijskoj klasifikaciji.

Gradsko kazalište mladih Split obavlja kazališnu djelatnost, određenu Zakonom o kazalištima i Statutom, te je poslovanje Kazališta rezultat obavljanja takve djelatnosti. U manjem dijelu ukupnog poslovanja Kazalište se bavi i gospodarskom djelatnosti i to na način da povremeno daje u najam slobodne dijelove svog prostora uz naknadu koja služi dalje u obavljanju osnovne djelatnosti. S tog naslova Kazalište je ostvarilo u 2023. godini 4,28% ukupnih prihoda i nije u sustavu PDV-a.

**1. FINANCIJSKI REZULTAT**

|  |  |
| --- | --- |
| REZULTAT POSLOVANJA | Iznos u eurima |
| UKUPAN PRIHOD | 757.796,50 |
| UKUPAN RASHOD | 720.368,28 |
| **VIŠAK PRIHODA I PRIMITAKA 31.12.2023.** | **37.428,22** |
| PRENESENI VIŠAK PRIHODA I PRIMITAKA 2022. GOD. | **16.824,54** |
| VIŠAK PRIHODA RASPOLOŽIV U SLJEDEĆEM RAZDOBLJU | **54.252,76** |

**2. STRUKTURA PRIHODA I RASHODA**

|  |  |  |
| --- | --- | --- |
| **P R I H O D I** | Iznos u eurima | Udio (%) |
| Prihodi iz prorač.Grada Splita  -Plaće i ostali rashodi za zaposlene  -Naknade za prijevoz na posao  -Prihodi za programe i materijalne troškove  - Kazališno vijeće  - Prihodi koji se odnose na materijalne troškove 2022. god. | 381.612,64  7.062,10  114.286,30  2.642,77  5.378,17 | 50,36  0,93  15,08  0,35  0,71 |
| UKUPNO GRAD SPLIT | **510.981,98** | **67,43** |
| Pomoći iz državnog proračuna - Ministarstvo kulture  Pomoć iz Županijskog proračuna | 9.624,76  2.000,00 | 1,27  0,26 |
| UKUPNO OSTALI PRORAČUNI | **11.624,76** | **1,53** |
| - Namjenski prihodi (ulaznice, članarine, gostovanja sa predstavama) | 198.698,29 | 26,22 |
| - Vlastiti prihodi (prihod od najmova) | 32.394,27 | 4,28 |
| - Prihodi od financijske imovine (kamate) | 0,04 |  |
| - Donacije | 4.097,16 | 0,54 |
| UKUPNO OSTALI PRIHODI | **235.189,76** | **31,04** |
| **UKUPNO PRIHODI** | **757.796,50** | **100,00** |
| **RASHODI** |  |  |
| Plaće i ostali rashodi za zaposlene | 390.122,08 | 54,16 |
| Materijalni troškovi i energija | 70.681,82 | 9,81 |
| Rashodi za vanjske suradnike | 151.347,69 | 21,01 |
| Rashodi za usluge | 98.212,74 | 13,63 |
| Financijski rashodi | 1.925,56 | 0,27 |
| Rashodi za nabavu nefinancijske imovine | 8.078,39 | 1,12 |
| **UKUPNO RASHODI** | **720.368,28** | **100,00** |

**3.** Gradsko kazalište mladih Split je tijekom ovog obračunskog razdoblja imalo 21 zaposlenog

radnika.

**Obrazloženje financijskog rezultata**

U promatranom periodu od 1. siječnja do 31. prosinca 2023. god. ostvaren je višak prihoda i primitaka u iznosu od 37.428,22 eura (PR-RAS X005).

Preneseni višak prihoda iznosio je 16.824,54 eura (PR-RAS 9221-9222), iz čega proizlazi da višak prihoda raspoloživ u sljedećem razdoblju iznosi 54.252,76 eura (PR-RAS X006).

BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

PR-RAS ZA RAZDOBLJE OD 1. SIJEČNJA DO 31. PROSINCA 2023. GOD.

# UKUPNI PRIHODI I PRIMICI (ŠIFRA: X678)

Ukupno ostvareni prihodi 1-12/2022 572.020,04 eura

Ukupno ostvareni prihodi 1-12/2023 757.796,50 eura

|  |  |  |  |  |  |  |
| --- | --- | --- | --- | --- | --- | --- |
| R. br. | Račun | Opis stavke | Šifra | 2022. | 2023. | Indeks |
| 1. | 636 | Pomoći proračunskim korisnicima iz proračuna koji im nije nadležan | 636 | 5.839,80 | 11.624,76 | 199,1 |
| 2. | 641 | Prihodi od financijske imovine (kamate na depozite po viđenju) | 641 | 0,08 | 0,04 | 50,0 |
| 3. | 652 | Prihodi po posebnim propisima- ulaznice, dramska studija, gostovanja s predstavama | 652 | 96.051,90 | 198.698,29 | 206,9 |
| 4. | 661 | Prihodi od pruženih usluga(korištenje prostora) | 661 | 17.749,68 | 32.394,27 | 182,5 |
| 5. | 663 | Donacije od pravnih osoba | 663 | 3.318,07 | 4.097,16 | 123,5 |
| 6. | 671 | Prihodi iz nadležnog proračuna za financiranje rashoda poslovanja | 671 | 449.060,51 | 510.981,98 | 113,8 |
|  |  | UKUPNO | X678 | 572.020,04 | 757.796,5 | 132,5 |

Ostvareni prihodi evidentirani su prema novčanom načelu i veći su za 32,5 % u odnosu na prethodnu godinu.

**636 Pomoći proračunskim korisnicima iz proračuna koji im nije nadležan**

Pomoći iz nenadležnih proračuna ukupno iznose 11.624,76 eura, a čine ih odobrena sredstva Ministarstva kulture u iznosu od 9.624,76 eura i sredstva Proračuna Splitsko-dalmatinske županije u iznosu od 2.000,00 eura.

Ministarstvo kulture Republike Hrvatske osiguralo je sredstva za premijerne programe: “Zakon Zagore”, “Mačak u čizmama” i “Klopka za dosadu”, jezično-edukativnu predstavu “Zagrljaj kojeg pamtim” (Berlin, Hamburg) te gostovanja u zemlji s repertoarnim predstavama.

Sredstva iz Županijskog Proračuna u iznosu od 2.000,00 eura odobrena su temeljem Javnog poziva za financiranje programa iz područja kulture i društvenih događanja u 2023. godini i to za premijernu predstavu “Klopka za dosadu”.

Prihodi iz nenadležnih proračuna čine 1,53% ukupno ostvarenih prihoda. Ovi prihodi veći su za 99,1% u odnosu na prethodno izvještajno razdoblje.

**652 Prihodi po posebnim propisima- ulaznice, dramska studija, gostovanja s predstavama**

Ostvareni prihodi po posebnim propisima, odnosno prihodi od prodaje ulaznica, članarina, dramskih studija i gostovanja sa predstavama, veći su za čak 106,9% u odnosu na isto razdoblje 2022. godine.

Osnovni razlog za ovakve pokazatelje jest povećanje umjetničke produkcije.

Ovi prihodi čine 26,22% ukupnih prihoda izvještajnog razdoblja.

**661 Prihodi od pruženih usluga**

Prihode od pruženih usluga Kazalište ostvaruje iznajmljivanjem prostora u vrijeme kada isti nisu angažirani za osnovnu djelatnost.

Vlastiti prihodi od najmova sudjeluju sa 4,28% u ukupno ostvarenim prihodima i bilježe porast od 82,5% u odnosu na 2022. godinu.

**663 Donacije**

Novčana donacija OTP banke kao potpora realizaciji kazališnog programa iznosila je 4.000,00 eura.

U ukupnim prihodima 2023. god. sudjeluje sa 0,53%.

Donirani fotokopirni stroj i printer procijenjeni su na 97,16 eura i sudjeluju sa 0,54% u ukupno evidentiranim prihodima.

**671 Prihodi iz nadležnog proračuna za financiranje rashoda poslovanja**

Prihodi iz gradskog proračuna kao nadležnog proračuna, čine 67,43% ukupnih prihoda i veći su za 13,8%

u odnosu na prethodnu 2022. godinu.

**UKUPNI RASHODI I IZDACI (ŠIFRA: Y345)**

Ukupno ostvareni rashodi 1-12/2022. 543.693,70 eura

Ukupno ostvareni rashodi 1-12/2023. 720.368,28 eura

|  |  |  |  |  |  |  |
| --- | --- | --- | --- | --- | --- | --- |
| R. br. | Račun | Opis stavke | Šifra | 2022. | 2023. | Indeks |
| 1. | 311 | Bruto plaće | 311 | 313.506,41 | 303.207,74 | 96,7 |
| 2. | 312 | Ostali rashodi za zaposlene | 312 | 18.960,36 | 36.884,94 | 194,5 |
| 3. | 313 | Doprinosi na plaće | 313 | 51.728,54 | 50.029,40 | 96,7 |
| 4. | 321 | Naknade troškova zaposlenima | 321 | 25.577,62 | 37.591,37 | 147,0 |
| 5. | 322 | Rashodi za materijal i energiju | 322 | 21.300,56 | 33.090,45 | 155,4 |
| 6. | 323 | Rashodi za usluge | 323 | 97.157,27 | 226.010,25 | 232,6 |
| 7. | 324 | Naknade troškova osobama izvan radnog odnosa | 324 | - | 1.000,04 | - |
|  | 329 | Ostali rashodi poslovanja | 329 | 7.939,65 | 22.550,14 | 284,0 |
| 8. | 343 | Financijski rashodi | 343 | 1.363,61 | 1.925,56 | 141,2 |
| 9. | 412 | Nematerijalna imovina | 412 | 291,99 | - | - |
| 10. | 422 | Postrojenja i oprema | 422 | 5.867,69 | 8.078,39 | 137,7 |
|  |  | UKUPNO | Y345 | 543.693,7 | 720.368,28 | 132,5 |

Realizirani rashodi evidentirani su prema načelu nastanka događaja i veći su za 32,5% u odnosu na prethodnu 2022. godinu.

# 311 Brutto plaće

Brutto plaće bilježe pad od 3,3% u odnosu na prethodno izvještajno razdoblje iz razloga smanjenja broja zaposlenih.

**312 Ostali rashodi za zaposlene**

Ostali rashodi za zaposlene veći su za 94,5% u odnosu na 2022. god., a odnose se na isplaćene nagrade, darove, otpremnine, naknade za smrtni slučaj, regres za godišnji odmor i paušalni trošak prehrane.

**321 Naknade troškova zaposlenima**

Naknade troškova zaposlenima veće su za 47% iz razloga povećanja rashoda za službena putovanja.

**322, 323 Rashodi za materijal, energiju i usluge**

Porast rashoda za materijal, energiju i usluge proizlazi iz povećanja umjetničke produkcije i profitnog dijela aktivnosti Kazališta (najam prostora), tako da su troškovi materijala i energije (322) veći za 55,4% o odnosu na 2022. godinu, dok su troškovi usluga veći za 132,6%.

Kod ostalih usluga bilježimo povećanje od 394,2% najvećim dijelom zbog pripadajućeg dijela utrška ostvarenog prodajom ulaznica po ugovorima o korištenju prostora.

**324 Naknada troškova osobama izvan radnog odnosa**

Na ovoj poziciji realizirani su troškovi smještaja režisera i kostimografa u ukupnom iznosu od 1.000,04 eura.

**329 Ostali rashodi poslovanja**

Povećanje ostalih rashoda od 184% u 2023. u odnosu na prethodno izvještajno razdoblje prozlazi iz većih izdvajanja za reprezentaciju. Na porast ovih troškova utjecalo je obilježavanje jubilarnog 80. rođendana Kazališta i stotog rođendana Miljenka Smoje.

**343 Financijski rashodi**

Financijski rashodi bilježe porast od 41,2 % u odnosu na 2022. godinu. Naime, veći promet novca na transakcijskom računu povećao je i trošak usluga platnog prometa.

**422 Oprema**

Rashodi za opremu veći su za 37,7% u odnosu na prethodno izvještajno razdoblje zbog nabavke računala i računalne opreme u iznosu od 2.480,55 eura, pulta u vrijednosti od 2.436,30 eura, tonske opreme (mikroronaglavni mikrofon) u iznosu od 381,25 eura, digitalnog dimera u vrijednosti od 545,63 eura, reflektora 497,50 eura, fotokopirnog uređaja 96,16 eura te nosača za kazališno platno i reflektore u iznosu od 1.641,00 eur.

FINANCIJSKI REZULTAT 2023. GODINE PO IZVORIMA FINANCIRANJA

|  |  |  |  |  |  |  |  |
| --- | --- | --- | --- | --- | --- | --- | --- |
| Izvori financiranja | OPĆI PRIHODI I PRIMICI  -GRADSKI PRORAČUN- | TEKUĆA I  KAPITAL.POMOĆ  PRORAČ.KORIS.  IZ PRORAČUNA  KOJI IM NIJE  NADLEŽAN  MINSTAR.KULT. | PRIHOD OD ULAZN.  I  OSTALI PRIHODI ZA POSEBNE NAMJENE | VLASTITI  PRIHODI  (NAJAM PROSTORA) | TEKUĆA POMOĆ IZ ŽUPANISJKOG PRORAČUNA | DONACIJE | UKUPNO 2023. |
| Oznake računskog plana | 111 | 531 | 431 | 311 |  | 611 |  |
| 6 | 510.981,98 | 9.624,76 | 198.698,33 | 32.394,27 | 2.000,00 | 4.097,16 | 757.796,50 |
| 3 | 521.057,23 | 9.624,76 | 148.379,42 | 27.228,48 | 2.000,00 | 4.000,00 | 712.289,89 |
| **Višak/manjak**  **od redovnog poslovanja** | -10.075,25 | - | +50.318,91 | +5.165,79 | **-** | +97,16 | **+45.506,61** |
| 7 |  |  |  |  |  |  |  |
| 4 | - | - | 7.981,23 | - | - | 97,16 | 8.078,39 |
| **Višak/manjak od nefinancijske imovine** | - | - | -7.981,23 |  |  | **-97,16** | **-8.078,39** |
| **Ukupni rezultat po izvorima financiranja** | -10.075,25 | - | +42.337,68 | +5.165,79 | - | - | **37.428,22** |
| **VIŠAK PRIHODA PRENESEN IZ 2022.** | | | | | | | **16.824,54** |
| **VIŠAK PRIHODA RASPOLOŽIV U SLJEDEĆEM RAZDOBLJU** | | | | | | | **54.252,76** |

OBRAZLOŽENJE:

Iskazani ”manjak” prihoda iz gradskog proračuna je nastao zbog primjene modificiranog načela knjiženja u proračunskom računovodstvu odnosno zbog knjiženja prihoda u trenutku kada su mjerljivi i raspoloživi, a rashoda u trenutku nastanka.

Prihodi iz nenadležnih proračuna sadrže tekuće pomoći Ministarstva kulture i Županije u iznosu od 11.624,76 eura i to za odabrane programe iz područja kulture te su u tu svrhu i potrošeni u cijelosti.

Ostvareni prihodi od ulaznica, dramskih studija i gostovanja sa predstavama iznose 198.698,33 eura.

Od navedenih namjenskih prihoda potrošeno je 148.379,42 eura na materijalne i programske troškove, a za nefinancijsku imovinu 7.981,23 eura te je ostvaren višak u iznosu od 42.337,68 eura.

Ostvareni vlastiti prihodi i prihodi od novčanih donacija iznose ukupno 36.491,43 eura od čega je potrošeno za pokriće materijalnih i programskih troškova 31.228,48 eura, a za nefinancijsku imovinu 97,16 eura.

Donacije su namjenski potrošene u cijelosti, dok je iz vlastitih prihoda ostvaren višak u svoti od 5.165,79 eura.

**BILJEŠKE UZ IZVJEŠTAJ O OBVEZAMA (OBVEZE)**

**NA DAN 31. PROSINCA 2023.**

Obveze na dan 31. prosinca 2023. god. iznose 40.367,08 eura (šifra: V006), a čine ih dospjele obveze u iznosu od 1.102,29 eura (V007) i nedospjele obveze u iznosu od 39.264,79 eura (šifra: V009).

Dospjele obveze:

232 – Obveze za materijalne rashode 1.102,29 eura

Ove obveze su podmirene početkom 2024. godine.

Nedospjele obveze:

231 Obveze za zaposlene 35.465,61 eur

232 Obveze za materijalne rashode 3.536,58 eura

234 Obveze za financijske rashode 262,60 eura

Nedospjele obveze dospijevaju u siječnju 2024. te su podmirene do kraja mjeseca.

**BILJEŠKE UZ BILANCU**

**NA DAN 31. PROSINCA 2023.**

Ukupna vrijednost imovine na dan 31.12.2023. god. iznosi 119.200,95 eura (B001) i veća je za 66,6% u odnosu na stanje 01.01. 2023. god. zbog većeg priljeva novca u transakcijski račun.

Financijska imovina (novac na računu i blagajni - šifra 1) bilježi rast od 73%.

Vlastiti izvori kao ostatak imovine nakon odbitka svih obveza (šifra 9) iznose 78.833,87 eura, dok su isti na početku izvještajnog razdoblja iznosili 33.135,12 eura. Na ovoj poziciji imamo povećanje od 137,9%.

Višak prihoda raspoloživ u sljedećem razdoblju (922) iznosi 54.252,76 eura dok je 1. siječnja 2023. god.

iznosio 16.824,54 eura odnosno veći je za 222,5%.

Na dan 31. prosinca 2023. god. protiv Gradskog kazališta mladih Split ne vodi se niti jedan sudski spor.

Dugoročnih i kratkoročnih kredita i zajmova, robnih zajmova i financijskih najmova u promatranom razdoblju nije bilo.

**IZVJEŠTAJ O RASHODIMA PREMA FUNKCIJSKOJ KLASIFIKACIJI ZA RAZDOBLJE**

**01.01. - 31.12.2023. GOD.**

Rashodi poslovanja i rashodi za nabavu nefinancijske imovine funkcijski su razvrstani i uključeni u ovaj izvještaj pod oznakom 082 s obzirom da Gradsko kazalište mladih Split pripada službi kulture.

Rashodi poslovanja i rashodi za nabavu nefinancijske imovine sveukupno iznose 720.368,28 eura i veći

su za 32,5% u odnosu na prethodno izvještajno razdoblje.

VODITELJICA RAČUNOVODSTVA ZAKONSKI PREDSTAVNIK

Mirza Banović Ivo Perkušić

U Splitu, 30. siječnja 2024. god.